Rocket League

Rocket League é un videoxogo baseado nas físicas de vehículos-fútbol desenvolvido e publicado por Psyonix, lanzado para PlayStation 4 e Microsoft Windows o 7 de xullo de 2015, con versións para macOS, Linux, e Xbox One en desenvolvemento. É unha secuela do videoxogo do 2008 Supersonic Acrobatic Rocket-Powered Battle-Cars, con modo dun xogador e multixogador, local e online, incluíndo unha plataforma de cruzamento entre as versións de PlayStation 4 e Microsoft Windows.

 Videoxogo 
 Dinámica 
O xogo asemellase aos principios do fútbol, empregando vehículos en lugar de xogadores, e unha pelota de gran tamaño (disco de hóckey no modo de xogo Día nevado). Nos partidos poden participar dende 1 ata 4 xogadores por equipo. Cada vehículo pode utilizar propulsión, tanto para acelerar como para voar. Dita propulsión pode recargarse mediante packs distribuídos no campo de xogo que reaparecen continuamente. Os partidos duran 5 minutos, disputándose un tempo extra indefinido en caso de empate. A medida que o usuario gañe experiencia, aumentará o nivel.

 Modalidades de xogo 
 Modalidades dun só xogador 
O xogo permite 3 modalidades dun só xogador.

 Tempada: Permite crear un equipo e xogar nunha liga contra equipos manexados pola CPU.
 '''Exhibición: Campo libre, só o usuario do xogo e o balón.
 Adestramento: Modo de xogo titorial onde se ensina a xogar e mellorar ao xogador.

 Modalidades multixogador 
Psyonix estableceu servidores nos Estados Unidos, Europa, Asia, Oceanía e América do Sur. O xogo ofrece a posibilidade de disputar neles partidos en modo estándar ou en ranked (estes últimos con excepción da modalidade 4 vs 4 e Día nevado). En forma complementaria, é posíbel disputar partidos e torneos na Electronic Sports League.

Notoriamente, o xogo permite organizar partidas entre xogadores de PC e PS4 (cross-platform), característica pouco habitual nos títulos multiplataforma. Porén, a versión para Xbox One non permite a organización de partidas con outras plataformas.
 Arena 

As Arenas son as principais áreas onde ten lugar o xogo. Elas teñen puntos para encher o combustíbel-turbo espalladas por todo o campo: Seis para encher o 100% (4 nas esquinas e 2 nos bordos), mentres que os puntos restantes de recarga do campo só dan o 12% de aumento.

Os escenarios tamén contan cunha gaiola formando a estrutura, mantendo ao balón e aos xogadores dentro da arena. Tamén permite ós coches dos xogadores conducir polas paredes e o teito.

Hai un total de 6 arenas, algunhas con dous tipos diferentes.

Os coches pódense de pintar de dous cores principais (azul e laranxa) en varias tonalidades; do azul ao violeta e do amarelo ao vermello. A cor secundaria é só se o coche ten un autocolante, e pódese escoller entre unha ampla gama de cores. As rodas son unha opción de personalización en Rocket League. As antenas son un tipo de personalización de coche que dispón de tres tipos; antenas normais, bandeiras de países, bandeiras de comunidades e bandeiras de videoxogos. As antenas gardan o tempo xogado con cada unha delas. O xogo dispón de 178 bandeiras de países soberanos, sen soberanía, con recoñecemento parcial e sen recoñecemento. Hai 22 autocolantes para os coches, algúns só dispoñíbeis en determinados coches. Hai 40 trazos de foguete, unha parte personalizábel do coche que consiste no trazo que expulsa o coche ao accionar o foguete. A parte da cor e forma do trazado, cada trazado ten un son diferente. Cada trazo de foguete conta o tempo de propulsión que tivo o xogador con cada trazo diferente. Hai 23 sombreiros, unha parte personalizábel do coche que consiste no trazo que expulsa o coche ao accionar o foguete. Cada sombreiro conta os goles que tivo o xogador con cada sombreiro diferente.

 Recepción e premios 

A recepción cara ás versións beta do xogo foi moi positiva, os críticos gaban tanto o feito de que é "aditivo e divertido", así como os efectos visuais, que son "brillantemente detallada" e "nítida". Após o E3 2015, Rocket League recibiu múltiples nomeamentos e gañou varios premios, incluíndo "Mellor Xogo de Deportes do E3" de Playstation Universe e "Mellor Xogo Multixogador do E3" de Trend Gaming.

Rocket League recibiu críticas xeralmente positivas, cunha gran maioría dos colaboradores gabando o compoñente multixogador, chamándolle divertido, sinxelo e moi adictivo, así como un dos mellores xogos da competencia nos últimos anos. Algúns sinalaron que os conceptos básicos sinxelos desmenten a verdadeira profundidade do xogo, que se deriva dunha comprensión desenvolvida da mecánica da física e control.

Nos The Game Awards 2015'', Rocket League gañou o premio ao "Mellor Xogo Independente" e "Mellor Xogo de Deportes/Xogo de Carreiras", e foi nomeado ao "Mellor Xogo Multixogador".

 Vendas 
O 11 de xullo de 2015, Psyonix anunciou que había entre 120,000 e 124,000 xogadores entre PS4 e Windows. O 14 de xullo dese mesmo ano, o xogo fora descargado uns 2 millóns de veces. O 18 de xullo, foi anunciado que 3 millóns de persoas xogaran ó xogo. O 23 de xullo acadaba os 4 millóns de descargas.

 Premios 
+ Lista de premios e nomeamentos Ano Cerimonia Categoría Resultado 2015 PlayStation Universe Mellor Xogo de Deportes do E3Gañador Gaming Trend Mellor Xogo Multixogador do E3Gañador The Game Awards 2015 Mellor Xogo IndependenteGañador Mellor Xogo de Deportes/CarreirasGañador Mellor Xogo MultixogadorNomeado

 Banda sonora 
 Listaxe de cancións 

Por cada expansión descargábel do xogo engadiuse unha canción ao videoxogo, que ningunha entrou na banda sonora oficial, estas son:
 «Firework» de Hollywood Principle 
 «Breathing Underwather (Ether remix)» de Hollywood Principle 
 «Tema de Chaos Run» de Kevin Riepl

 Notas 

Categoría:Videoxogos de 2015
Categoría:Videoxogos de Linux
Categoría:Videoxogos de Windows
Categoría:Videoxogos de Mac
Categoría:Videoxogos de PlayStation 4
Categoría:Videoxogos de Xbox One
Categoría:Videoxogos multixogador
Categoría:Videoxogos desenvolvidos nos Estados Unidos de América